到咗蔣經國時代，為擺脫石油危機，政府致力推動十大建設，為臺灣石化業同重工業打下良好基礎，咁啱適逢越戰，美國向臺灣訂購大量物資，呢啲因素都促使臺灣經濟快速起飛。由於經濟發展成功，臺灣晉身亞洲四小龍行列，亦達到新興工業化國家水平。之後政府注意到重工業喺經濟中嘅地位，實行積極嘅產業政策，設立中國鋼鐵、臺灣國際造船同埋臺灣中油等大型國營企業，亦有美國華僑返臺灣設立電子廠，好似臺積電、聯華電子等都取得成功。